कम्पनीले ६० प्रतिशत हकप्रदका लागि यही कात्तिक २७ गते धितोपत्र बोर्डमा निवेदन दिएको छ । कम्पनीले १०ः६ अनुपातमा ९९ लाख ३६ हजार ४७८ कित्ता हकप्रद शेयर विक्री गर्न लागेको हो । एनआईबीएल एस क्यापिटलले विक्री प्रबन्धकको काम गर्दै छ ।
कम्पनीले चालू आर्थिक वर्ष २०७४/७५ को दोस्रोे त्रैमासमा खुद मुनाफा १०१ प्रतिशत वृद्धि गरी १७ करोड ८ लाख रुपैयाँ कमाएको छ । अघिल्लो आर्थिक वर्षको सोही अवधिमा उसले ८ करोड ५० लाख रुपैयाँ मुनाफा कमाएको थियो ।
जगेडा २७ प्रतिशत बढेको छ । अघिल्लो वर्षको सोही अवधिमा ३० करोड ९३ लाख रहेको जगेडा यो त्रैमासमा ३९ करोड २० लाख पुगेको छ ।
यस त्रैमाससम्ममा कुल दाबी भुक्तानी रकम १२ प्रतिशत वृद्धि भएर ८३ करोड १३ लाख छ । त्यस्तै, खुद दाबी भुक्तानी रकम ७१ करोड ६५ लाख छ, जुन अघिल्लो आर्थिक वर्षको भन्दा ४ प्रतिशत धेरै हो ।
जगेडा, बीमा कोष, खुद नाफा, कुल बीमा शुल्क आर्जन जस्ता क्षेत्रमा प्रगति गर्नु कम्पनीको सकारात्मक पक्षको रूपमा छ । त्यस्तै, भविष्यमा आउने हकप्रद शेयरले प्रतिशेयर आम्दानी र लाभांश दर सन्तुलनमा राख्ने चुनौती थपिएको छ ।
उच्च गतिमा घट्दो प्रवृत्तिमा रहेको नेशनल लाइफ इन्स्योरेन्सको शेयरमूल्य अत्यन्त महत्त्वपूर्ण टेवा परीक्षण गर्ने क्रममा छ । करीब १ वर्षअघिको टेवा हो १ हजार २ सय ३० रुपैयाँको बिन्दु । यस टेवा महत्त्वपूर्ण छ, किनभने यही बिन्दुमा बजारले करीब २ वर्षअघि पनि टेवा पाएको थियो । यसपटक विक्रेताको चाप निकै उच्च रहेको हुनाले यस टेवा तोड्ने जोखीम उच्च देखिन्छ । बुधवार कम्पनीको शेयरमूल्य ६३ रुपैयाँ अर्थात् ५ दशमलव १२ प्रतिशत बढेर १ हजार २ सय ९३ को बिन्दुमा बन्द भएको छ भने ४ हजार ३ सय ४ कित्ता शेयर कारोबार भएको छ ।
स्टोकास्टिक सूचक ओभरसोल्ड क्षेत्रमा छ, जसले यस कम्पनीको शेयरमा विक्रेताको चाप बढेको बुझाउँछ भने शेयरमूल्य सस्तिएको पनि सङ्केत गर्छ ।
विभिन्न प्राविधिक सूचकले यस कम्पनीको शेयरमूल्य घट्दो प्रवृत्तिमा रहेको बुझाएको हुनाले आगामी दिन यस कम्पनीको शेयर घट्दो प्रवृत्तिमा रहने सम्भावना उच्च देखिन्छ ।